**PRIJEDLOG**

Na temelju članka 17. i članka 20. stavka 2. Zakona o tehničkoj kulturi (NN 76/1993, 11/1994, 38/2009) i Odluke o kriterijima i rokovima za utvrđivanje programa javnih potreba u tehničkoj kulturi Grada Čakovca (Sl. gl. Grada Čakovca broj 6/13), Gradsko vijeće Grada Čakovca na svojoj je \_\_\_\_\_sjednici održanoj \_\_\_\_\_\_2018., donijelo

# Odluku o izmjenama i dopunama

# Programa javnih potreba u tehničkoj kulturi za 2018.

**Članak 1.**

U Programu javnih potreba u tehničkoj kulturi za 2018. godinu (Sl. gl. Grada Čakovca 5/17 – u daljnjem tekstu: Program), mijenja se članak 2. Programa, te sada glasi:

 „Program javnih potreba u tehničkoj kulturi Grada Čakovca (u daljnjem tekstu: Program) utvrđuje se na temelju javnog poziva korisnicima proračuna Grada Čakovca za dostavu programa (projekata) i financijskih planova za sljedeću godinu.

 Ukupno je za financiranje javnih potreba u tehničkoj kulturi Grada Čakovca za 2018. godinu potrebno osigurati iznos od 89.521,42 kune. Financiranje Programa ostvarit će se u skladu s podacima prikazanima u tablici.

Tablica: Plan raspodjele sredstava za Program javnih potreba u tehničkoj kulturi Grada Čakovca za 2018. godinu:

|  |  |  |
| --- | --- | --- |
| **Korisnik** | **Naziv i sažeti opis programa/projekta** | **Ukupno****planirani** **iznos za****2018.** **(u kn)** |
| **Zajednica** **tehničke** **kulture** **Grada** **Čakovca** | Više programaZajednica je krovna organizacija koja se bavi promicanjem tehničke kulture među mladima osnovnoškolskog i srednjoškolskog uzrasta. Aeroklub je domaćin natjecanja u raketnom modelarstvu te organizira aeromiting. Radioklub provodi natjecanje "lov na lisicu" i tečajeve za radioamatere, Društvo pedagoga TK Međ. županije provodi općinska i gradska natjecanja, županijsko, te kampove. Međimurski informatički klub u školama organizira tečajeve i radionice iz informatike. Autoklub osposobljava učenike za nove članove "školskih prometnih jedinica" te ispit za učenike 5. razreda za vožnju biciklom. Foto-kino klub Ivanovec vodi Međunarodnu filmsku radionicu. Oldtimer klub Međimurje organizira izložbu povijesnih vozila za Porcijunkulovo, Astronomsko društvo Vega promatranja na gradskom trgu, izložbe i predavanja. | **10.000,00** |
| **Autoklub** **Čakovec** | Osposobljavanje učenika za školske prometne jedinice, „Vidi i klikni“, Tjedan mobilnosti, „Sigurno u prometu“, Izvođenje ispita za sigurno upravljanje biciklomAutoklub Čakovec provodit će pet navedenih programa nastojeći obuhvatiti što veći broj korisnika, ponajprije učenika osnovnih škola, u cilju edukativnog i preventivnog djelovanja i povećanja sigurnosti u prometu.  | **8.000,00** |
| **Foto-kino** **klub Ivanovec** | Međunarodna filmska radionica „Okom kamere“Učenici osnovnih škola iz Hrvatske i Mađarske sudjelovat će na radionici namijenjenoj stjecanju znanja o snimanju putopisne TV reportaže.  | **2.000,00** |
| **Foto-kino** **klub Ivanovec** | Igrani film „Bonum et malum“Radionica o snimanju igranog filma s temom ljudskog uma i psihologije, čija će se radnja zbivati u čakovečkom parku.  | **2.000,00** |
| **Aeroklub Međimurje** | Letenjem protiv droge/alkohola/cigaretaU okviru projekta organizirat će se i održati radionice i natjecanja modelara i raketara te promotivni letovi jedrilicama i avionima za djecu osnovnih i srednjih škola. Aktivnosti će se održavati u osnovim školama, ali i na aerodromu. Popularizirat će se modelarstvo (radio upravljani zrakoplovi), jedriličarstvo, zmajarstvo i motorno letenje. | **10.000,00** |
| **Aeroklub Međimurje** | Organizacija aeromitinga Organizacija aeromitinga u lipnju 2018. godine. | **5.000,00** |
| **Međimurski informatički klub** | Svijet nula i jedinicaRadionice za učenike od 1. do 4. razreda srednjih škola. Ukupno 4 radionice u ukupnom trajanju od 180 sati s grupama od 10 do 15 djece.  | **5.000,00** |
| **Oldtimer klub „Međimurje“** | 19. međunarodni oldtimer susret Međimurje 2018.Povodom ovogodišnjeg Porcijunkulova održanava se međunarodna izložba povijesnih oldtimer vozila na kojoj sudjeluju domaći i inozemni izlagači. | **4.000,00** |
| **Radioklub „Međimurje“** | Sudjelovanje na 19. svjetskom prvenstvu u amaterskoj radiogoniometrijiČlanovi Radiokluba sudjelovat će na 19. svjetskom prvenstvu u amaterskoj radiogoniometriji koje se održava u Južnoj Koreji u rujnu 2018. godine.  | **2.000,00** |
| **Astronomsko društvo** **Vega** | Sunce – naša zvijezdaOdržat će se 6 radionica za sve dobne skupine o popularnim astronomskim temama i o astrografiji, promatranja Sunca i noćnog neba teleskopom. Održat će se predavanja otvorena za javnost i promaranje Sunca i noćnog neba solarnim teleskopom kao i nekoliko promatranja na gradskom trgu.  | **5.000,00** |
| **Društvo pedagoga tehničke kulture Međimurske županije** | Zimski kamp tehničke kulture 2018.Namijenjen učenicima 4. - 8. razreda, proveden je u obliku 10 radionica u 5 dana, 2 sata dnevno, i to za vrijeme zimskih praznika u šk. god. 2017./2018. (8.1. - 12.1.2018). Broj učenika po radionici bio je otprilike 20, a ukupno je sudjelovalo oko dvjesto djece.  | **11.521,42** |
| **Društvo pedagoga tehničke kulture Međimurske županije** | Ljetni kamp tehničke kulture 2018. Kampovi su, kao i zimski, namijenjeni učenicima 4. - 8. razreda osnovnih škola, a održavaju se u prostorima III. OŠ Čakovec u obliku 10 različitih radionica, u razdoblju od 26. do 30. 6. 2018. | **12.000,00** |
| **Društvo pedagoga tehničke kulture Međimurske županije** | Modelarska liga "Danas mali, sutra veliki majstor"Liga je ekipno natjecanje učenika osnovnih škola u Međimurskoj županiji u području modelarstva/maketarstva. Ciljevi održavanja lige su razvoj tehničkih znanja i vještina, timskog rada, kao i izbor srednjih strukovnih i tehničkih škola. Organizator je Hrvatska zajednica tehničke kulture, a suorganizatori županijske zajednice i društva pedagoga. Sudionici su učenici oš od 5. do 8. r.  | **3.000,00** |
| **Policijska uprava međimurska i Grad Čakovec** | Pješice i motociklom u sigurnostProjekt provodi Policijska uprava međimurska u suradnji s Gradom Čakovcem. Cilj projekta je aktivno uključivanje slijepih i slabovidnih osoba kao i teže pokretnih osoba u promet i povećanje njihove sigurnosti.  | **10.000,00** |
|  | U K U P N O (kn) | **89.521,42**  |

**Članak 2.**

Ostale odredbe Programa javnih potreba u tehničkoj kulturi za 2018., ostaju na snazi.

**Članak 3.**

Ova Odluka stupa na snagu osmog dana od dana objave u Službenom glasniku Grada Čakovca.

KLASA: 021-05/18-01/38

URBROJ: 2109/2-02-18-02

Čakovec, \_\_\_\_\_\_\_\_\_\_ 2018.

 **PREDSJEDNIK GRADSKOG VIJEĆA**

 Jurica Horvat, v.r.